Author: kovac
Last saved by: jost
Company: Urad vlady

ÚRAD VLÁDY SLOVENSKEJ REPUBLIKY
                sekcia vládnej legislatívy

							               Na rokovanie vlády SR
							               Dňa 8. júna 2005
							               K materiálu č. 5554/2005
							               K bodu č. 

					     Nové znenie

S T A N O V I S K O

k návrhu ústavného zákona, ktorým sa mení a dopĺňa Ústava Slovenskej republiky - nové znenie

I.

Návrh ústavného zákona, ktorým sa mení a dopĺňa Ústava Slovenskej republiky na rokovanie vlády Slovenskej republiky predkladá podpredseda vlády a minister spravodlivosti  Slovenskej republiky Daniel Lipšic v novom znení.

II.

    Účelom predloženej novely Ústavy Slovenskej republiky je rozšírenie kontrolných právomocí Najvyššieho kontrolného úradu Slovenskej republiky na kontrolu hospodárenia orgánov územnej samosprávy.

     Predkladateľ pripomína, že obsah predkladanej novely Ústavy Slovenskej republiky je totožný s časťou návrhu, ktorý Národná rada Slovenskej republiky dňa 6. júla 2004 uznesením č. 1110 v prvom čítaní zamietla.  Išlo o návrh, v ktorom rozšírenie kompetencií Najvyššieho kontrolného úradu bolo spojené so zúžením imunity ústavných činiteľov.  Keďže pôvodný návrh bol v Národnej rade Slovenskej republiky zamietnutý, predkladateľ po uplynutí predpísanej šesťmesačnej lehoty predkladá opäť predmetnú úpravu, ktorú však rozdelil do dvoch samostatných návrhov, súčasťou ktorých je pôvodné vyhodnotenie medzirezortného pripomienkového konania a teda aj rozpor so Združením miest a obcí Slovenskej republiky a s Najvyšším súdom Slovenskej republiky.

Predmetný návrh bol prerokovaný v Legislatívnej rade vlády Slovenskej republiky dňa 1. februára 2005.  Legislatívna rada vlády Slovenskej republiky po prerokovaní tohto návrhu zákona odporučila návrh dopracovať podľa jej pripomienok a na rokovanie vlády predložiť v novom upravenom znení.  Legislatívna rada vlády ďalej upozornila, že predkladanie dvoch noviel rovnakého právneho predpisu s rovnakým nadobudnutím účinnosti je legislatívnotechnicky nesprávne a odporúča dva samostatné návrhy novely Ústavy SR spojiť a schváliť formou jednej novely.  Legislatívna rada vlády odporúča novelizovať aj ďalšie ustanovenia Ústavy SR upravujúce Najvyšší kontrolný úrad SR prevzatím úpravy zo zákona č. 39/1993 Z.z. (napr. funkčné obdobie predsedu a podpredsedov). 

III.

	Sekcia vládnej legislatívy Úradu vlády Slovenskej republiky konštatuje, že v novom znení návrhu ústavného zákona, ktorým sa mení a dopĺňa Ústava Slovenskej z. sú pripomienky Legislatívnej rady vlády Slovenskej republiky zapracované (7 pripomienok).                                                                                 
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh ústavného zákona, ktorým sa mení a dopĺňa Ústava Slovenskej schváliť s týmito pripomienkami:

K názvu
    -  názov upraviť v súlade s legislatívnymi pravidlami nasledovne:
 
	      „Návrh
                                                          ÚSTAVNÝ ZÁKON
	    z.............2005,
 
                        ktorým sa mení a dopĺňa Ústava Slovenskej republiky“

a rovnako upraviť názov na obale, návrhu uznesenia vlády   a v dôvodovej správe.

K bodu 1
-	v úvodnej vete slovo „ods.“ nahradiť slovom „odsek“.

K bodu 2
-	písmeno c) upraviť nasledovne: „.....celkami, na právnické osoby s majetkovou účasťou obcí a právnické osoby s majetkovou účasťou vyšších územných celkov,“.

K bodu 3
-	slovo „Najvyššieho“ nahradiť slovom „najvyššieho“ a obdobne postupovať aj v bodoch 4 až 6,
-	slová „Slovenskej republiky“ vypustiť.

Bratislava 2. júna 2005
Vypracoval: M. Habrman

                                                                                    Štefan  G r m a n
                         generálny riaditeľ
	                                                        sekcie vládnej legislatívy